
1. Templul inimii 



Mă închin templului inimii tale, 
Pe murii căruia se preling 
Cuvintele obosite şi abătute ale iubirii, 
De atât de mult rece, 
îngheţat la margine de lacrimă, 
într-o frumoasă şi dureroasă, 
Epistolă de moarte şi viaţă. 

Te ascult în zorii fără de timp, 
Ai frumuseţii privirii tale, 
Atât de îndepărtată 

De sacralitatea acestui templu al iubirii, 
încât o pierd undeva 
La orizontul amintirii, 
Propriei mele vieţi, 
Visate de această lume, 
în braţele tale, 
Dureros de dulci, 
Atunci când cuprinzi infinitul, 
Ce nu poate crede în deşertăciune. 

Ai ascultat vreodată 
Ploaia de vise 
Din zâmbetul zilei noastre, 
în care valurile privirilor spălau 
Fiecare îmbrăţişare 
Ale trupurilor cuvintelor noastre? 
Să ştii că sunetul ei, 
Şuvoaiele de patimi care se scurg, 
Pe tâmplele încărunţite 
De atât de multe bătăi ale inimilor, 

Este templul iubirii noastre. 
2. Senin 



E atât de mult senin, 
în ochii inimii tale, 
încât până şi cerul gândurilor mele, 
e prea plin de tine, 
în splendoarea solară a fericirii, 
de a ne fi întâlnit, 
pe una din străzile Clipei, 
pustiite de atât de mult dor, 
în timpul ce avea să aştepte, 
întâlnirea noastră, 
cu Destinul ce până atunci, 
era al nimănui. 

3. Glosă 



Câtă deşertăciune poate ascunde un suspin? 

Câtă moarte poate ascunde viaţa? 

Cât adevăr poate răni iluzia? 

Dar frumuseţea şi durerea, inima şi amăgirea? 

Cine ştie? 

Unde este cel mai înalt munte al iubirii? 
Unde este apa vieţii ce nu poate muri vreodată? 
Unde se despart căile destinului de neant? 
Dar ale dorului de ochii tăi? 
Sau ale lacrimii de faţa gândurilor tale? 
Unde oare? 

De ce trebuie să ştim cât de mult nu ştim? 

Precum suntem condamnaţi să înţelegem versul rece al 

morţii? 

Ce spală cu sudoarea cuvintelor propriului său destin, 

Sculptând adânc în tot ceea ce ştim a fi lumea noastră, 

De dincoace de a se împlini legământul cu ţărâna, 

Din fiinţa visată de viitorul devenit trecut, 

într-o clipă rătăcită dintre naştere şi moarte, 

Ştim că nu ştim? 

De ce oare curg la vale ochii tulburi ai râului mulţimilor? 

Generaţii, curente, opinii, deşertăciuni, istorii, 

înecate în vâltorile timpului nemilos cu valurile atâtor 

iluzii, 

Ce îl asediază cu noi şi noi naşteri? 

Ce vor alte şi alte clipe? 

Neştiind că întregul Timp nu are decât o singură clipă: 

Eternitatea. 

De aici întreaga suferinţă a lumii, 
încotro? 

Toate sunt pentru a se pierde în uitarea din noi? 

Nebun e cel ce caută sensul deja rătăcit, 

In genele eternităţii clipei din care venim spre a merge 

înapoi, 

Fără de trecut şi viitor, fără de iluzii şi speranţe, 

Ci doar cu noi înşine, uneori prea obosiţi, 

De unicul adevăr care ne aşteaptă, 

In sinceritatea morţii. 



Cine ştie? 

Unde oare? 

Ştim că nu ştim? 

încotro? 

în sinceritatea morţii. 

4. Undeva - cândva într-o vară 



Chiar dacă amintirea privirii tale, 

Va foşni dureros de amar , 

Atunci când paşii iubirii o vor călca, 

Peste frunzele sale, 

Acum ruginite, 

Ce povestesc doar în treacăt 

De razele solare ale unor săruturi 

Ce îmbrăţişau undeva - cândva, 

Clorofila unei veri, 

Pierdute pentru totdeauna de Timpul 

Inimilor noastre atât de bolnav, 

De tine! 

Ai să înţelegi ce este dorul? 

Atunci când nu poate înţelege, 

Nici unul dintre sentimentele 

Care regretă sau doresc nemărginirea, 

Unor cuvinte pierdute 

Pe fruntea plină de sudoare a unei clipe, 

Care ne-a regăsit alături, 

Pentru eternitatea unor ore, 

Mereu prea puţine, 

Trecute pe ceasul defect al Dumnezeului, 

întâlnirii noastre. 

5. Semn de întrebare 



Cine poate şti 

de ce ne dorim atât de mult visul? 
doar pentru a învăţa să murim 
mereu dincolo de noi înşine, 
încotro poţi să ştii că se află înţelesul, 
sub mantia marelui neînţeles al privirii tale? 
Ce poate fi un semn de întrebare 

decât propria noastră viaţă? 
Născută din dorul Lui Dumnezeu 
de noi înşine? 

Unde o iubire de albastru nesfârşit 
Mă pierde din bătăile inimii sale, 
Atât de îndepărtate 
De limitele mele sortite muririi. 



E atât de multă rugină, 

Pe amintirea acelor vise 

Unde nici aripile nu înţelegeau 

De ce este necesar să mori, 

In urma lăsată de speranţele 

Orizonturilor tulburi, 

De atât de mult cer 

Ţinut în pumnii plini de sudoare 

Ai destinului, 

Prelins pe un simplu semn de întrebare 

Al unui Dumnezeu uitat demult din noi. 



12 



SORIN CERIN -TEMPLUL INIMII 



6. Zâmbet 

Fiindcă sunt pasiunea unui zâmbet 

Spus la masa propriului tău Destin, 

Fiindcă inima ochilor tăi nu poate bate 

Asfinţitul acestei lumi, 

A cuvântului în care ne-am ascuns 

Departe de noi, 

Atât de departe încât suntem 

sleiţi de distanţa atât de mare, 

Clădită de sufletele privirilor noastre, 

Undeva acolo departe în noi. 

Eşti sentimentul care mi-a dat naştere 

Dincolo de orizontul morţii 

Din care am venit, 

Mai umilit ca niciodată de această lume 

A necuviinţei de a fi tu însuţi 

Mai aproape de tine. 

7. De ce te iubesc! 



Ce dureros ne murim unul pe altul, 

In jungla sentimnetelor privirilor noastre, 

Atât de dureros, 

Văzute de Dumnezeul luminii 

Din noi. 

Cât de multă sudoare 
A unui zâmbet ar trebui, 
Să moară pentru, 
Privirea ta spre inima mea, 
Ce bate ora iubirii noastre, 
La cumpăna dintre gândurile, 
Dorului. 

Ascultă sângele poemului 

Amintirii din speranţele noastre, 

Ce se vor înmănuncheate, 

De iertarea de a şti, 

Că indiferent de moartea, 

Sentimentelor din noi, 

Vor fi pâinea marii noastre iubiri. 

Dragostea lacrimii mele, 
Zămislită din Dor, 
Din fericirea de a şti, 
Câtă speranţă ne uneşte, 
Pe noi ce ne dorim, 
Mântuitorii de noi înşine, 
Loviţi de propriul păcat 
De a ne iubi! 

Şi am rupt felia din pâinea 
Marii noastre iubiri, 
La masa dezmăţului, 
Acestei lumi uitate de Dumnezeul vieţii, 
încătuşate de uitarea absurdului 
Din întâmplarea de a ne săruta 
Sub umbrela inimilor noastre, 
Luată de vântul Timpului, 
Şi dusă spre nicăieri! 

8. Praf de amintiri 



Dimineţile îşi scutură Destinul 
de clipele prăfuite 
şi îţi descopăr chipul uitat din mine. 

Şi bate vântul sentimental 

dinspre amintiri 

ca în fiecare iarnă sentimentală de altfel, 

şi-mi amintesc cum alergam 

pe cărările troienite cu uitare de sine. 

Până azi când în praful clipelor 
căzute de pe Destin 

mi-am reamintit 

troienele marii noastre iubiri 

şi am tuşit 

atât de înnecăcioasă devenise 

durerea prafului ochilor tăi, 
pe care-1 simţeam în plămânii viselor mele 

atunci când respiram praf de amintiri. 

9. Deşertăciune a deşertăciunii 



îţi privesc părul pierdut 
în bătăile inimii mele 
despletit de clipe 
şi de orice întristare absurdă 
pe motiv că vine Clipa trimisă de Destin 
să ne ceară chiria acestor momente. 

Altfel ne trece la Trecere 
şi răi platnicii trecuţi pe această listă 
sunt penalizaţi cu uitarea de sine. 

Dar lasă-ţi părul despletit de orice clipă 

şi nu te mai gândi 

la nici un portărel al Destinului 

fiindcă nu vom fi doar noi doi 

unicii răi platnici 

din această seară a tăcerilor 

topite de iubiri incandescente 

ci poate mai sunt şi alţii 

iar până va ajunge Clipa la noi 

vom fi demult adormiţi întru Domnul. 

E mai bine să ucidem deşertăciunea cu deşertăciune. 
Şi de ce ţi-e frică de Clipă? 
Oare Clipa nu suntem noi iubirea mea cea mare? 
Aştept un gând de la tăcerea ta 
în ecoul spreanţei mele de a te avea alături. 

10. Ploaie de corpuri 



Şi mă întrebi 
dacă eu mai sunt rătăcit 
prin deserturile privirilor 
şi corpurilor 

în cădere liberă spre moarte 
ce trec născându-se în această lume... 
Iţi răspund că trandafirii 
cu toate că au spini sunt frumoşi, 
iar spinii clipelor noastre 
ne înţeapă doar dacă le atingem 
şi cum ai putea 

să nu atingi Timpul în această viaţă? 
De aceea nu mă interesează ploaia de corpuri 
şi nici deserturile aride 
ale privirilor decât tu, 
care nu eşti nici corp şi nici deşert 
ci Destin. 

11. Valurile tăcerii 



Ce adâncă e tăcerea 

în care mor speranţele 

atâtor vieţi care şi-ar dori doar atât, 

propria lor menire, 

dar se înneacă în abisurile tăcute. 

Acolo întâlnesc de fiecare dată 
epavele corăbiilor atâtor gânduri 
care se vroiau cândva semeţe 
escaladând culmile Destinului. 

Şi au ajuns aici 

fiindcă întotdeauna în viaţă 

va mai rămâne un vârf de cucerit 

pe care nimeni nu-1 va putea atinge vreodată viu, 

şi acela e moartea. 

De aceea o viaţă întreagă 

trebuie să înotăm peste valurile întâmplării 

create şi sortite de stelele căzătoare 

în oceanul compromisurilor cu noi înşine 

pe patul morţii hărăzit de naştere. 

12. Beat de Destin 



Spune-mi Doamne fără ocolişuri, 
de ce ai lăsat pe lume, 

crime şi priviri pierdute, minciuni şi deşertăciune? 
Să fim serioşi, 
nu mă lua cu texte de genul, 
nu ştiam sau a fost o eroare fiindcă nu ţin. 
De ce le-ai gândit la Crâşma Facerii pe toate acestea? 
Chiar nu putea-i bea un pahar de Destin ca tot Dumnezeul 
cuminte? 

Trebuiau neapărat să fie atât de multe? 
Doar ştia-I că Destinul e o tărie 
care arde sufletele 
cu deşertăciune şi suferinţe 
pe drumul plin de pulbere 
al speranţelor deşarte dintre naştere şi groapă, 
dintre ochii care se caută privind neantul depărtărilor 
de sine 

fără a se fi regăsit vreodată? 

Nu putea fi mai puţin Destin care să nu ardă atât de tare? 
Iarta-mă Doamne că ţi-o spun în faţă dar erai alcoolic, prea 
alcoolic de Destin, prea beat de Destin. 
Mă îndrept în noaptea nenăscutelor simţiri spre mine şi mă 
întreb, de ce vin zorii spreanţelor mai sângerii ca niciodată? 
Doar fiindcă în noi curge sângele clipelor desprinse din 
stele căzătoare pentru a muri? 

Sau fiindcă fiecare clipă în parte moare cu propria sa 
eternitate în privirile noastre apatice de atâta împlinire 
deşartă? 

Atunci de ce te mai aştept dacă şi în tine se sparg aceleaşi 
valuri sângerii de clipe ale aceloraşi zori sentimentali, de 
stâncile propriilor tale speranţe prădate de Destin? 

E zarvă mare la piaţa gândurilor noastre fiindcă se vând 

doar sentimente fără etichetă de valabilitate, multe din ele 

expirate şi de aceea voi depune o plângere Destinului 

pentru a-1 amenda pe Creatorul de modă sentimentală al 

acestei lumi care a produs sentimente ce se nasc şi mor în 

deşertăciune, ochi care se caută întreaga viaţă fără să se 

regăsească, cuvinte care se pierd in praful clipelor duse de 

vântul deşertăciunii, şi multe alte neajunsuri ale acestei 

mărfi cu nume de viaţă depozitată în condiţii mizere pe 

taraba insalubră a unei Clipe de durere, ce vrea un preţ mult 

prea mare spre a fî cedată altei Clipe de fericire. 

Te caut în vâltoarea speranţei de a ne întâlni pe strada 

Fericirii imediat după colţul Destinului cu Moartea, pe 

urmă tot înainte şi la dreapta Tatălui cu Neantului. 

Acolo cred că e strada mult căutată. 

Nu ştiu când voi ajunge acolo dar ce pot să-ţi spun este că 

mi-e teamă să nu ne pierdem prin acest labirint de parcă 

odată ajunşi pe strada Fericirii nu va însemna pierdere de 

noi înşine? 

Atunci ne vedem tot aici pe Iubirii, ce zici? 

Mă scald în oceanul deşertăciunii lăsat de Dumnezeu să fie 

navigat de om, fiindcă doar astfel pot înţelege de ce Răul 

nu poate fi o greşeală ci o necesitate, însă greşeala este un 

Rău iar acest sens este dat, doar pentru a mă privi si a-mi 

vedea chipul in Oglinda Morţii, înţelegând că doar astfel 

trăiesc. 

M-ai întrebat cândva de sfârşitul lumii şi nu ştiam ce să-ţi 

spun. Şi ai plecat înghesuită de sentimente la colţul unei 

întâmplări inevitabile. 

Ştiam că nu are nici un rost să priveşti lacrimile cerului pe 

feţele noastre, şi nici fulgerele ce ne brăzdau speranţele sau 

tunetele inimilor care încercau să sfarme Clipa. 

Te-ai speriat de furtuna aceea sentimentală şi ai tresărit 

încercând să te reîntorci călcând pe aceleaşi flăcări 

arzătoare din privirile iubirii noastre de altădată, neştiind că 

acum te vor arde, fiindcă era cu adevărat sfârşitul lumii... 

Mă închin icoanei cuvântului tău spus în ploaia 

sentimentală ce se prelinge în şiroaie pe obrazul iubirii 

noastre. 

O simt cum curge şi sapă albii adânci de Destin între noi, 

peste care nici unul nu vom putea trece vreodată. 

Atunci vom căuta cu disperare un pod al speranţei care să 

ne unească privirile sosite în gara fericirii din adâncurile 

infinite ale sufletelor. 

Să nu-mi spui că nu-1 vom găsi printre atâtea şi atâtea stele 

căzătoare care ne vor lumina calea cu moartea lor. 

Poate că atunci când îl vom vedea prin inimile noastre 

ploaia va inceta iar eu voi rămâne singur închinându-mă la 

icoana cuvântului tău pe care o voi şterge în fiecare zi de 

praful clipelor care mi-a mai rămas sub cerul deşertăciunii 

cu cârpa roasă a amintirii unei Mari Iubiri. 

Nu aş putea să înţeleg de ce ne-am pierdut în acea Clipă de 

Destin, cum nu aş putea să înţeleg de ce suntem atât de 

singuri. 

Oare eram cândva împreună şi eram liberi de atât de multă 

iubire? 

Am putea să iertăm vara cuvintelor care ne frigeau în plină 

iarnă a tăcerii de noi? 

Sau fulgii dorinţelor ce se aşterneau în privirile noastre? 

Iţi mai aminteşti că din zăpada aceea mare de cuvinte am 

făcut un om de foc în loc de om de zăpadă? 

Şi eram atât de fericiţi de greşeala noastră,încât am ajuns să 

plângem acum. 

Te rog oriunde ai fi să nu topeşti zăpada iubirii noastre cu 

lacrimile amintirilor tale. 

Poate şi eu plâng de prea mult Destin şi nu vreau să ningă 

fiindcă altfel innebunesc! 

Poate de aceea îţi spun: Te Iubesc! 

13. Clipă şi Dumnezeu 



Mi-e dor de tine 
şi te-aş răpi din braţele timpului 
care mi te-a furat despărţind clipa noastră de Destin. 
Şi ai căzut în Destin iubirea mea. 
Cu toate că ţi-am întins mâna iubirii mele 
şi te-am ţinut cât de strâns am putut, ai alunecat, 
te-ai desprins şi ai căzut din ce în ce mai departe de mine 
în mine, 

precum aş fi vrut şi eu să pot cădea în tine, 
la fel de departe 

dar sufletele se mai îmbolnăvesc câteodată 
şi nu ai mai putut înţelege că te strig, 
fiind bolnavă de uitarea de tine. 

Acum vreau să mă înţelegi 

că nu mai pot să te ţin în prăpastia din mine 

în care ai alunecat într-un apus 

ce se dorea răsărit 

fiindcă vreau cu adevărat să mijească zorii şi pe strada mea 

plini de lacrimile uitării, pe pleoapele unui trecut, trecut. 

Deci să înţeleg că a murit timpul? 
Mi-aş dori dar nu şi pentru tine 
fiindcă aş pierde amintirea ochilor tăi 
şi ce-aş mai pune în locul lor? 
Praful unei speranţe părăsite de Destin 

pe strada pietruită cu clipele amare 

ale unui viitor mai sângeriu 
decât sângele cuvintelor noastre 
scurs pe piedestalul unei iubiri blestemate 
de orizontul unei clipe care nu ne-a primit în regatul ei, 

cu nume de viitor pierdut la ruleta unui noroc al nimănui. 

Şi atunci l-aş întreba pe Dumnezeu 

de ce a mai vrut o asemenea lume? 

Doar pentru a fi o religie care să îl preamărească? 

Să înţeleg că religia nu ar fî o necesitate pentru 

tabloul acestei lumi? 

Să ne rugăm dragoste pentru a readuce o clipă uitată 

din noi? 

Chiar şi Dumnezeu ne-a spus că este imposibil 

fiindcă acea clipă a plecat demult 

cu lumea ei 

iar acum suntem într-o altă nesfârşire 
unde am fost primiţi ca doi străini 
şi aşa vom rămâne 

fiindcă nimeni şi nimic 
nu poate schimba lumea 
cum nu l-ar putea schimba pe Dumnezeu. 

14. Teamă de iubire 



în acest moment 
mă gândesc la genunchii 
trişti şi roşi de vreme 
ai acestei lumi 
care stau la murii bisericilor 
să se roage clipelor de a fi nedespărţiţi 
de toamnele care-i vor rugini 
spre a intra în iarna plecării definitive 
din gândurile clipelor ce-i vor fi pierdut. 

Atunci Doamne vreau să înţeleg 
mai mult decât propriii mei genunchi 
tociţi pe podelele bisericilor tale, 
vreau să ştiu de ce clipele tale eterne 
şi infinite despart Destine, 
de ce toamnele cu frumuseţea lor tulburătoare 
aduc moartea 

şi de ce ploile sentimentale 
spală asfaltul trist 
bântuit de paşii unui Destin 
care e mereu, şi pentru toţi, inevitabil, intolerabil 
si mai ales imprevizibil 
al acelor paşi care gândesc în genunchi, 
fiindu-le teamă de tine Doamne, 
de marea ta iubire. 

15. Rugină 



Şi ai să mă laşi Doamne măcar o clipă 
să mă spăl în apa vieţii 

fără să mă gândesc că orice viaţă moare? 
Fără să gândesc cu genunchii îndureraţi 

de podele reci ale bisericilor 
pe care le vreau mai calde şi mai vii, 
mai pline de speranţele şi împlinirile noastre 

răvăşite pe ele 

decât de transpiraţia rece 

şi plină de igrazie a sentimentelor noastre căzute 

cu faţa la ţărâna podelei fiindcă le e teamă 

Doamne să te privească în ochi 

şi să-ţi spună cât de greu e de purtat 

această mare fericire a existenţei noastre. 

Te-aş mai ruga Doamne 

priveşte ochii îndureraţi 

ai atâtor deznădejdi 

pe care nici toamnele nu vor să le ruginească 

chiar dacă ne ruginesc pe noi 

şi spune, de ce? 

16. Dumnezeu şi despărţire 



încotro să ne rugăm Doamne, 
către infinitul din noi 

sau către cel din afara vieţii noastre 
pierdute de tine 
la ruleta deznădejdii cosmice 
unde stelele cad şi timpii se duelează cu spaţiile, 
aceşti gladiatori imbatabili 
ai Destinului nostru lumesc 
care sfârşesc în cele din urmă învinşi 

în sângele propriilor lor amintiri 

despre cuvinte şi priviri 

pe care nu le vor mai putea îndura 

ştiindu-le uitate pentru totdeauna. 

Şi atunci se vor sinucide 
în faţa ta fără a fi învinse vreodată, 
pe coloseumul propriilor tale gânduri 
izvorâte din negurile începutului 
uitat până şi de Tine 
pentru a se putea împlini chipul tău 
în strălucirea eternităţii. 

Abia atunci te vei ridica 

cu faţa spre eternitate 
şi vei înălţa sceptrul ce se voia al puterii 

pentru lumile noastre 

fără să mai fie nevoie înălţarea lui. 

Şi am să te întreb de ce Doamne 
vei înălţa sceptrul puterii 
fără a fi nevoie înălţarea lui 

întrucât puterea vei fi doar Tu 

şi nimeni nu te va mai înconjura 

şi nici iluziile nu vor mai fi, 

cum nici visele sau speranţele unor iubiri. 

Când nu vor fi nici ecourile gândurilor 

şi şoaptelor Tale stinse demult. 

De ce vei înălţa acel sceptru Doamne? 

Vei fi doar Unicul întâmplător 

care-şi va mai aminti de noi 

şi unicul care va putea plânge vreodată pentru noi. 

De ce vei ridica sceptrul amintirii Doamne? 

Vei recunoaşte deşertăciunea gândurilor tale? 

Vei realiza că ai greşit 

dându-ne o lume cu păcat originar 

unde nu ar fi trebuit să cunoaştem? 

Vei accepta vreodată asta Doamne? 

Vei spune că ai fost atât binele cât şi răul lumii 

cel puţin în sinea ta iubite Dumnezeule? 

Ştii de ce te iubesc Doamne? 
Fiindcă toate vor naviga în cele din urmă 
la bordul unei clipe eterne 
dar noi vom fi în sceptrul pe care-1 vei ridica, 
fiind unicul care ne vei da viaţa veşnică 
amintindu-ţi de noi. 

Atunci ce altceva este viaţa noastră 
decât eternitatea unei amintiri 

pierdute undeva într-un gând al Lui Dumnezeu 

care ne iubeşte fiindcă e iubire 
şi de aceea vom fi un oftat etern 

al acestuia acolo unde nu mai sunt nici zile 

şi nici răsărituri cum nu sunt nici speranţe sau iubiri 
care se nasc în zori. 
Acolo unde se află 

doar simţirea deasupra propriei sale existenţe. 

Simţire care devine deasupra sfinţeniei, 

deasupra tuturor superlativelor 

fiindcă toate iubirile sunt amintite 

de aceasta şi încremenite în eternitatea sa, 

fiind iubirea supremă. 

Fiind Lumina Divină 

care a aprins focul ce a înmuiat atâtea şi atâtea inimi, 

pentru care sfinţii religiilor au iubit peste fiinţele lor 

o cale sau alta, 
pentru care sfinţii poveştilor de dragoste 

au înţeles că persoana iubită este deasupra oricărui ideal, 
deasupra oricărei dorinţe sau sepranţe, 
fiindcă lumina lumii este iubirea care ne-a zămislit. 

Şi atunci Doamne sunt sigur că vei plânge 

pentru fiecare în parte 

cel puţin odată în îndelungata sau eterna Ta viaţă 

sau deasupra vieţii 

cum de altfel eşti 

şi nicidecum îndelungată 

fiindcă nici o eternitate nu poate fi îndelungată 

sau mai scurtă 

cum nici o iubire nu poate fi altceva 
decât simţire din simţirea Ta Doamne. 

De aceea te iubesc 
şi nu te voi părăsi niciodată Doamne 
fiindcă dacă te-aş părăsi 
ar fi ca şi cum m-aş nunti cu neantul din mine 
şi nu cu simţirea care-i va reda neantului 
înapoi trupul meu căruia i 1-a inchiriat o clipă 
suspinând odată cu strigătul naşterii 
pline de durerile facerii 
când lumea mea se zămislea încercând să înţeleagă neantul. 

Şi atunci eram singur Doamne 
numai cu Tine cum la fel de singur 
mă voi afla iarăşi numai cu Tine 
fără mine cel din mine 
atât de zbuciumat uneori 
dar şi atât de încremenit în eternitatea clipei 
în care te-am întâlnit Doamne. 

Am înţeles că eşti mai mult decât Totul 

pentru mine 

cum iubirea nu poate fi decât peste ceea ce înseamnă Totul 

şi atunci am iubit Doamne 

încercând să te întâlnesc 

iar când am simţit că însuşi cerul 

se desparte de ţărâna facerii mele 
întâlnind sufletul meu pereche, 
am realizat că ai fugit iar din viaţa mea Doamne. 

Oricât de mult aş fi dorit 

să ţin alături de mine sufletul meu pereche, 

oricât de mult aş fi dorit să-1 ţin în braţe 

să-1 dezmierd 

apropierea ne-ar fi ucis, 
ne-ar fi aruncat neantului al cărui unică simţire 

am fi fost fără să te mai vedem Doamne. 

De aceea te întreb Doamne, 

de ce nu ne laşi în lumea aceasta 

să fim împreună cu Tine Doamne 

prin sufletul pereche? 

De ce Doamne? 

încotro să te caut Doamne? 

La răsăritul care aduce o nou zi 

ce ne desparte de trecut, 

şi aduce despărţire? 

Spre apusul care aminteşte trecerea, 

încotro iubite Doamne, 
încotro e iubirea Doamne 
dacă nu în Tine şi în sfinţenia Ta 
atât de sacră încât uneori 
despărţirea este mai dureroasă 
decât moartea şi Destinul 
decât neantul. 

17. Mansarda clipelor pierdute 



Am trecut într-o zi 

prin faţa mansardei clipelor pierdute, 

unde nici timpul nu mai vrea să-şi amintească 

că într-o zi am fost acolo, 

că am făcut dragoste, 

că ploaia sentimentală a privirilor noastre striga 

pe acoperişul roşu de atâta emoţie, 

striga adânc în inimile noastre:Te iubesc. 

Şi acum privesc spre cer 
şi nu văd nici un nor 

care ne-ar fi putut aduce o asemenea ploaie. 
Şi chiar dacă orizontul ar mai readuce 

norii acelui început de lume sentimentală a vieţii mele 
nu ştiu unde ai mai fi tu. 
Fiind de negăsit în imaginea Dumnezeului meu. 

Şi atunci îmi vine să-mi spun aşa ca pentru mine, 
Doamne de ce ai o faţă atât de dureroasă azi? 
De ce nu-ţi arăţi frumuseţea nopţilor tale cu lună plină 
şi şoapte spuse în torentul romantic al acestei existenţe 
pentru a se împlini lumea. 

De ce Doamne, mă laşi să înţeleg 

un neînţeles atât de străin de mine care e lumea? 

De ce, Doamne, de ce? 



32 



SORIN CERIN -TEMPLUL INIMII 



18. Când Dumnezeu devine străinul din noi 



Sângele străbunilor noştri a crezut altfel, 

încercând să creadă că pot fi jucători 

la ruleta unui Destin oricât de inefabil. 

Şi ce-au înţeles? 

Că Destinul este ecoul şoaptelor tale Doamne, 

că nu poate şi nici nu va putea fi vreodată schimbat 

fiindcă şoaptele tale Doamne sunt spuse mai demult 

decât timpul, 

mai devreme de a fi vremea 

şi mai profund decât orice simţire a acestei lumi. 

Şi de aceea suntem şoptiţi de Tine Doamne 

ca fiind nuntiţi cu păcatul originar în locul împlinirii? 

De a şti că acesta este unicul nostru adevăr primi 

de la Tine Doamne? 

Nu pot să cred,fiindcă ştiu că ai fi înţeles 
de dinainte de a fi înţelesul 
că noi ne vom întreba ce este viaţa şi moartea 

că vom dori să cunoaştem iubirea 
dar şi profunzimea romantismului 
care nu va muri niciodată în sufletele noastre. 

Mă întreb acum Doamne ce anume poate să fie un suflet? 
Acum când trec prin faţa acestei mansarde 
în care ingheţa apa în cană în lipsa noastră 

dar atunci când eram împreună, 
nu puteam privi cerul norilor sentimentali 
fiindcă geamurile erau aburite de atât de multă dragoste 

şi împlinire. 

De fericirea de a fi împreună, 
de acel sentiment care se vrea iubire 

şi nu va putea fi niciodată definit pe deplin 
fiindcă este unicul sentiment faţă de care 
oricât de mult ai spune, ai scrie sau ai vorbi, tot ar mai 

fi ceva de spus. 

Şi atunci ce ai mai spune când ştii că nu mai ai cuvinte? 
Că nimeni şi nimic nu-ţi va putea reda ceea ce simţi? 
Vei spune prin necuvintele tale 

mai mult decât toate cuvintele la un loc. 
Iubirea este acel sentiment 
care te face să vorbeşti cel mai mult tăcând, 
care te face să simţi că sufletele nu au o definiţie clară 
fiindcă iubirea din care sunt plămădite nu are o 
definiţie clară. 

Ce ai putea spune ca sunt sufletele noastre? 
Sunt ele abur sau visare? 
Sunt ele fericire sau suferinţă? 
Sunt ele amăgire sau nori sentimentali? 
Sufletele noastre sunt şi vor fi mai mult decât toate acestea 

fiindcă sunt acea simţire care nu poate fi simţită 
decât de Dumnezeu. 

Fiecare dintre noi simţim orice altceva, 
buzele celuilalt atunci când le sărutăm 
dragoste, 

inimile noastre cum bat, 
dar niciodată nu ne vom putea simţi 
sufletele decât să ştim că ele iubesc sau urăsc, 
suferă sau dor fără să înţelegem ce sunt, 
fără să putem cădea în acel abis adânc 
săpat de propria noastră înstrăinare de sine, 
unde Păcatul originar a săpat falii adânci, 
mai adânci decât ar putea inimile noastre 
să înţeleagă 

şi cu toate acestea doar împreună le-am putea 
străbate vreodată 

fără să înţelegem 

că traversăm geografia sângelui străbunilor noştri 
uitaţi până şi de colbul devenirii istorice. 
Că abia acolo vom putea afla 

de ce există sădit în valurile acestui sânge Păcatul Originar? 
Vom putea şti dacă acele falii sentimentale 

din adâncurile sufletelor noastre 
despart viaţa de moarte,iubirea de ură şi necunoaşterea 
de cunoaştere? 

Suntem singuri în paradisul nostru sentimental 
înconjurat de eternitate 
şi ne îmbrăţişăm privirile spre a înţelege 
de ce lumea nu a început şi nu se termină 
odată cu noi chiar dacă noi astfel simţim. 
Suntem un corp imaterial pierdut 

în eternitatea gândurilor acestei lumi, 

şi atunci de ce nu ar fî început lumea cu noi? 

Dacă vom dispărea din această lume cine va rămâne 

în locul nostru? 

Alte destine cu alte priviri dar nicidecum ale noastre, 
ale lumii noastre care va dispărea odată cu noi 

în neantul din care s-a născut 
pentru a trece dincolo de propriul său sine, 
de lume pierdută, 

care va fi probabil viaţa sa în eternitatea încremenită 
a unei clipe 
care va uita pentru totdeauna de timpul 

care o despărţea cândva de alte şi alte clipe 
asemănătoare ei. 

Tot astfel vom uita şi noi 
de alte priviri asemănătoare nouă, 
rămânând doar noi şi cu lumea noastră 
fără de început sau de sfârşit. 

Şi abia în lumea noastră eternă vom înţelege 

că focul sacru al iubirii a fost aprins de Dumnezeu 

când dorea să se încălzească 
fiind înfrigurat de neliniştea simţămintelor sale 

aşternute la poarta infinitului, 
pe care-1 dorea mai mult ca oricând, existenţă. 

Şi în răceala aceea de început de lume 

Dumnezeu s-a gândit la noi, 

la iubirea noastră, 

înţelegând pentru prima dată înţelesul 

şi dorind pentru prima dată dorinţa, 

fiindcă nu mai putea de frigul propriilor sale şoapte 

fără de noi. 

De aceea ne-a dat focul acestei iubiri, 
pentru ca în flăcările sale să ne topim propriile 
noastre destine 
într-unui singur. 

Să alergăm astfel peste spaţii şi deznădejdi, 
peste timpi şi suferinţe, 
peste noi înşine spre a renaşte din noi, 
pentru a câta oară la fel de pierduţi dar şi de regăsiţi 
în praful cosmic al propriilor noastre sentimente. 

Ne vom naşte acolo unde viitorul va nunti cu trecutul 
un etern prezent al trăirilor şi aspiraţiilor noastre 
spre împlinirea unui Destin atemporal? 

Dar oare vom renaşte? 

19. Fericire 

Cum aş putea să te pierd dragostea mea, 
să fim fericiţi, 

că ne-am găsit sub aceste stele căzătoare 
ale destinului nostru? 

Atunci vino să facem o eternitate fericită 
din clipa când suntem unul lângă altul, 
să uităm de noi 

de toate timpurile şi fluviile de priviri 
care curg pe lângă noi 
spre disperarea aceste lumi la fel de trecătoare. 

Să ne unim dorinţele în aşa fel 

încât să alungăm orice urmă de tristeţe 

din inimile cu bătăi de toamnă târzie 

în această primăvară a sentimentelor noastre 

înmugurite de atât de mult noi în fiecare dintre ele. 

Aş vrea să-mi spui că zorii 
nu vor aduce niciodată o nouă zi 
ci va rămâne mereu acea eternitate a noastră 
pentru a fi optimişti în dragoste. 

Să-mi spui că iubirile nu trec niciodată 
şi nimeni nu a murit vreodată din cauza lor 

fiindcă eternitatea nu poate fi ucisă 

la stâlpul infamiei alcătuit din clipele acestei lumi 
care apasă atât de straniu pe privirile noastre. 

20. Dorinţă şi absurd 



Să-ţi doreşti 

atât de mult durerea unei iubiri 

ca în cele din urmă să realizezi 
că valurile 
care s-au spart 
de stâncile Destinului tău 

nu vor mai reveni niciodată 

în întreaga eternitate a acestui Univers. 

Să ştii că doar atunci 

în clipa aceea au existat valurile împlinirii tale 

care s-au sfărâmat de propriul tău Destin 

al cărui stâncă din acel moment 

nu va mai avea nici o importanţă 

tocmai fiindcă valurile nu o vor mai lovi niciodată. 

Şi atunci de ce a mai lăsat Dumnezeu 
stânca propriului tău Destin? 

Propriului meu Destin, propriilor noastre Destine? 

Oh, nu dragostea mea, 
Dumnezeu nu a greşit şi nici deşertăciunea 
nu a greşit 
fiindcă stânca aceea 
este imaginea lui Dumnezeu 
pe care o vedem şi o simţim noi, 
este Destinul nostru. 

De aceea existenta noastră 

nu poate fi o lecţie 

care ne-ar da-o nouă fiinţelor umane Dumnezeu 
fiindcă în acest caz 

ar însemna că Dumnezeu este o creaţie a 
Răului extrem 

şi ne-a făcut asemeni unui sadic 
pentru a duce o viaţă plină de nevoi, 
nelinişti 
şi totalmente absurdă. 

Noi suntem imaginea lui Dumnezeu 
dar fiind atât de străini de noi înşine 

suferim cumplit în această lume 

fiindcă în loc să ne apropiem de Dumnezeu 
care este Iubire, 

ne depărtăm de Dumnezeu 

şi odată cu aceasta ne depărtăm de noi înşine 

fiind imaginea lui Dumnezeu. 

Am spus viaţă absurdă 

fiindcă oricât de mult credeam la vârsta copilăriei 
că viaţa este aproape eternă, 
oricât de mult ne-am trăi viaţa 
ca şi cum am fî eterni, 
nu suntem nimic altceva 
decât nişte umbre trecătoare a suferinţei, 
dintr-o lume trecătoare. 

21. Eternitatea privirii 



Să fie deşertăciunea iubirii 

aceea de a afla eternitatea 
acestui sentiment, 
al acestei lumi a iubirii 
din ochii tăi, 
de a şti că privirile noastre sunt eterne 

în adâncurile sufletelor noastre 

doar trecând printre clipe, 
doar acceptând moartea 
ca un sfârşit inevitabil al acestei eternităţi? 

Unde anume am fi mai fericiţi? 
în clipa eternă a acestei iubiri 
în care ne-am ascunde 
fără propria noastră lume 
care defineşte întocmai iubirea 
sau trecând printre clipele trecătoare 
unde moartea oricum ne va despărţi 
de lumea iubirii noastre? 

22. Plouă pe strada vieţii mele 



Plouă în şiroaie pe strada vieţii mele, 

Cu dor de tine, 

Eşti atât de departe de taina prezentului meu, 

încât toate ferestrele speranţelor 

s-au închis pe fruntea mea, 

plină de sudoarea furtunii, 

ce curge valuri de suspine, 

încât nici măcar nu vei şti 

de furtuna unei singurătăţi, 

Iscată parcă din seninul, 

Viselor unde erai trandafirul speranţei mele, 

Udat acum, cu lacrimile dorului, 

Ce nu poate fi învins niciodată 

De zorii sărutului tău 

din lumina de amurg a revederii 

ce păleşte uneori atunci când, 

îmi tremură mâna Destinului, 

Pe fotografia roasă şi îngălbenită 

De ruginiul toamnelor din sufletul meu. 

23. Coroana de spini a iubirii 



Nu pot să cred în mântuire, 
Fără coroana de spini a iubirii mele, 
Aşezată pe fruntea ce ne desparte, 
Viaţa de moarte, 

De aceea nu poate fi alt mântuitor decât, 

Ochii tăi, 

Pe care i-am alungat din regatul 

Sufletului meu, 

Crezând în pacea cu mine însumi, 

Ce ţine pe umerii ei, 

Dorul. 

24. Sărutul 



La care patimă de sărut, 

Te-ai închinat Doamne, 

Atunci când ai dat păcatului Iubirea, 

Spre nuntirea deşertăciunii şi disperării 

Acestei pagini din viaţa Timpului nostru? 

Cine s-a închinat vreodată la păcat 

Şi cine la sărut? 

Simţind sfinţenia din sacralitatea, 

Infinitului ce uneau, 

Patimile devenite pasiuni. 

Câţi pot crede uitând de iubire, 
Cine poate înţelege ruga 
Către Tine Doamne, 
Fără să iubească sărutul, 
Care ne-a dat viaţă, 
înfruntând Destinul durerii? 

Părul stelelor răsfirat, 
Sub streaşină speranţei tale, 
Sărută prin eternitatea din tine, 
Măreţia Clipei. 

încotro aş merge dacă aş cunoaşte 
Adevărul morţii fără să cunosc 
Pacea sărutului ? 

25. Crezi îngerul meu. 



Crezi că îngerii, 
Nu-şi uită niciodată acasă, 
Sentimentele primite în dar 
De la Iubirea mea pentru tine? 
Frumuseţe a ploii ce cazi, 
Peste dorul meu, 
Spălându-1 cu iubirea ta, 
Născută din furtuna ce ne desparte, 
De noi înşine şi de moarte. 

încotro vei zbura, 

înger de dor, 

Ce aripi ale viselor le vei deschide, 

înaintea vieţii mele, 

Prea îngreunată de Destinul, 

Tău, 

Atât de dumnezeiesc, 

încât până şi uitarea devine, 

Viată din moarte. 

26. Fără tine şi Destin 



Fără tine până şi Destinul, 

din Cuvântul valului Lui Dumnezeu, 

ce loveşte ţărmul inimii mele, 

îşi pierde pentru totdeauna calea, 

propriei sale mântuiri, 

în faţa morţii ce se scurge prin 

ridurile Timpului neiertător, 

cu paşii speranţelor mele, 

ce nu mai pot călca amintirea, 

verii de prea mult verde, 

a ochilor tăi. 

Nimfă a iubirii ce-mi străbaţi zilnic, 
străzile gândurilor mele, 
pe care oricât de mult aş alerga, 
e imposibil să te mai sărut vreodată 
cu dorul din sângele amurgului 
ce se sinucide în fiecare noapte, 
aruncându-se în prăpastia 
înspăimântătoare a orizontului, 
ce ne-a despărţit cândva, 
pentru totdeauna. 

27. Poveste cu o ploaie şi un trandafir 



Atunci când Timpul, 
muşcă din coperţile roase ale 
zâmbetului etern 
ce părea că ne-a unit cândva, 
la colţul străzii întâmplării, 
să ştii că nici ploaia viselor 
nu-şi mai înţelege 
norii iubirii, 
care i-a dat viaţă, 
şi a trimis-o să spele 
cu frumuseţea ei divină, 
gândurile negre din sufletele trandafilor 
însetaţi de iubire. 

Norii credeau atunci că toate visele 

frumoasei ploi sunt doar, 

apă de ploaie şi atât, 

fiindcă din toate dorinţele absolutului din ea, 

nu va naşte altceva 

decât spinii frumoşilor trandafiri. 

De aceea plângeau norii, 

Dându-i şi mai multă ardoare, 

Fără vrerea lor, 

Frumoasei fiice. 

Atât de mult iubea trandafirul, 
încât 1-a îmbrăţişat 
cu toata pasiunea din genele ei 
prin care se scurgeau, 
toţi strămoşii furtunilor din ea. 

Dar cu cât săruta 

mai cu fulgerele patimilor trandafirul, 
cu atât acesta o înţepă mai tare, 
până când sângele ce-i pulsa la tâmple, 
i se scurse pe ţărâna uitării. 

Fără puteri şi abătută, 
căzuse în genunchii clipei, 
la tălpile trandafirului, 
încercând cu greu să ridice ochii 
către părinţii ei norii, 
care nu mai existau demult, 
fiindcă venise soarele 
peste un nou timp, 
neînţeles niciodată de ploia, 

ce se scurse în ţărâna neînţelesului 
lăsând trandafirul să se usuce 
de dorul ei. 

28. Iubire şi îngeri 



Nu pot să cred în frunza nemuririi iubirii noastre, 

Pe care o aşteaptă toamna visului, 

De care nu putem scăpa, 

Coşmar al sufletului tău iubire, 

De a crede în noi, 

Atunci când, 

Te trezeşti mai plină de sudoarea dorinţei, 

De a fugi de tine însăţi. 

Şi te luam în braţele eternităţii din mine, 

Crezând că te vei trezi, 

Din furtuna ce te ducea pe Câmpiile Elizee, 

Ale timpului din mine, 

înger al eternităţii sufletului meu. 

Nu vroiam să te pierd, 

Din strânsoarea sărutului meu, 

Cu vremea sentimentelor, 

Ce-şi alunga roata norocului, 

Pe apa dintre privirea mea 

Şi zâmbetul tău, 

Fiindcă nu credea în Destin. 

Atunci am alungat toţi îngerii de ţărână 

Din mine, 

Primiţi în dar de la Vreme, 

Şi am înţeles că numai tu 

Poţi fi adevărata aripă 

A destinului meu. 

29. Iubire transcedentală 



Ştiu că unicul Adevăr 

pe care-1 cunosc în această lume 

este compus din 

Dumnezeu şi Moarte. 
Prin Dumnezeu simt că exist 
iar prin moarte văd lumea în care exist 

fiindcă moartea este oglinda 
faţă de care se raportează viaţa 

şi în care se reflectă aceasta. 

Răul nu este o greşeală 
fiind necesar alături de Bine 
în schimb greşeala devine un Rău 
fiind un dat. 

Astfel lumea noastră este un dat, 
deci are un Dumnezeu al ei. 

De ce oamenii sunt ascunşi, 
de ce se tem de adevăr, 
uneori până şi de ei înşişi? 
De ce nu vor să recunoască 
că şi-ar dori să poată iubi 
din toată fiinţa lor 
fiindcă doar asta rămâne 
din această deşertăciune 
cu nume de viaţă? 

Toate funcţiile, averile, 

celebrităţile dispar ca un fulg de nea 
care se topesc pe asfaltul negru al morţii. 
La fel si frumuseţea. 

Şi ce altceva rămâne 

decât fărâma de iubire care a existat vreodată 
în această mare Iluzie a Vieţii 
sau în acest vis cu nume de viaţă? 

Cu toate acestea iubirea 

ne-a fost dată nu numai ca împlinire, 

ca ideal, ci şi ca suferinţă, deznădejde şi disperare. 

Să fie toate acestea scutul deşertăciunii acesteia 
care se numeşte vis al vieţii noastre 
sau Iluzie a Vieţii? 

Să fie disperarea şi deznădejdea 
o fărâmă dintr-o realitate transcedentală 
la care noi nu avem acces, 
fericire şi împlinire, 
iar fericirea şi bucuria noastră 
să fie tristeţe şi deznădejde? 

Să fie bogăţia în acea 
realitate transcedentală 
cea mai nenorocită sărăcie, 
iar sărăcia cea mai mare bogăţie? 

Odată ce noi trăim doar Iluzia Vieţii 

nu vom cunoaşte niciodată adevărata realitate. 

Cine suntem noi de fapt? 

De unde venim şi încotro ne îndreptăm paşii? 

Cu toţii vom spune: către moarte. 

Dar de ce către moarte? 

De ce nu către viaţă 

sau către un alt vis 

sau o altă realitate transcedentală? 

Ce poate fi iubirea din sufletul meu 

faţă de un alt minunat suflet 
aflat atât de departe uneori de şinele meu 

dar şi atât de aproape? 
Ce poate fi oare această simbioză dintre 
două suflete? 
Ce poate fi iubirea atunci 
când simţi că nu poţi să dormi noaptea 

că fiecare strop de rouă 
devine cristal în inima ta? 
când orice adiere de vânt 
primeşte conotaţii magice? 

Dar ce poate fi iubirea 
atunci când simţi că nu mai poţi, 
că-ţi doreşti mai mult decât orice pe lume, 
să fii alături de sufletul iubit? 

Dar ce poate fi iubirea 
în alte şi alte realităţi transcedentale? 
dar sufletele noastre? 
Să fie sufletele noastre o cascadă, 
o adevărată Niagara 
sau un simplu zâmbet, 
un flirt al unui înger? 

Să fie sufletele noastre 
o simplă toană a unei zâne 
sau un fulger al unei ploi de vară? 

Toate acestea ar putea fi sufletele noastre 
şi încă multe altele pe deasupra. 

Dar ce se întâmplă de fapt 

în acea realitate transcedentală 

atunci când simţim 
că suntem cu adevărat îndrăgostiţi, 

că iubim atât de mult încât ne doar? 

Că aerul din încăpere 
nu mai poate fi respirat, 
că distanţele sentimentale, 
spirituale sau fizice ne ucid? 

Ce să fie atunci când zorii vin mai trişti ca niciodată 
căutând o scuză sau un argument persoanei 
pe care o iubim atât de mult, 
Marii noastre Iubiri? 
Ce sunt toate acestea? 
Ce sunt privirile pierdute 
în orizonturile pustii ale neîmplinirii 
sau cele din ochii care se pierd unii în alţii 
adânc în interioarele sufletelor? 

30.Vreau să fii tu 



Vreau să devin o stea, 

care să-ţi lumineze calea 

ninsă cu patimi, 

spre catedrala mântuirii iubirii, 

astrale din tine. 

Vreau să-ţi prind aripa visului, 
de zborul destinului meu, 
care sparge orizonturile 
privirii tale 
în cioburi de amintire. 

Să fii tu înger de lumină 

al ochilor mei? 

Prin care văd toate simţămintele 

acestei Clipe 

dintre mine şi tine şi noi şi moarte. 

Să fii tu frunza fără rădăcini 

sau ploaia fără nori? 

pe care să nu o pot ţine vreodată 

la pieptul meu, 

ca să-mi spele sufletul 

cu lacrimile pasiunii din 

inima ei de furtună 

aplecată peste sărutul meu, 

pierdut în îmbrăţişarea eternităţii. 

Vreau să fii tu, 
dorul cerului senin, 
Vreau să fii tu, 

valul ce învinge 

vraja apei vieţii din noi. 

Vreau să fii tu, 

aburul din gerul necuvintelor, 

care cade la picioarele eternităţii, 

transformat în stelele de pe bolta, 

Marii mele iubiri, 

care eşti numai tu. 

31. La care pagină din mine 



Din care freamăt de noapte 

ai devenit zorii obosiţi 

ai speranţei mele? 

Doamne cât de mult aş crede 

numai în tine iubire 

dacă nu ai fi adesea 

oglinda lacului de lacrimi al destinului meu, 

în care -ţi piepteni părul clipelor, 

desfrunzit de atâta dor 

spart în cioburi de cuvinte 

la margine de speranţă, 

acolo unde oracolul fericirii, 

prevesteşte moarte şi uitare. 

La care pagină din mine, 

te-ai oprit să-mi rupi dorinţa, 

de a deveni cer şi senin 

unul de altul, 

iubire din zare de fereastră spartă 

de pumnul clepsidrei 

ce tocmai a născut amintirea 

sărată a unei lacrimi. 

32.Cioburi de iubire 



Am căutat în inima fulgerului 
Lumina Iubirii, 
dar nu am găsit decât furtuna 
din clipa uitată de tine, 
ce a căzut în prăpastia ce desparte, 
infinitul Cuvântului în care am crezut, 
de mine, de tine dar fără de noi, 
transformându-1 într-o mantie 
însângerată a dorului, 
a cărui lacrimă 
a sângerat la colţ de amintire, 
tăindu-se în cioburile 
marii noastre iubiri, 
care încerca din răsputeri 
să coboare cumpăna fântânii speranţei 
spre a se răcori cu apa destinului, 
de a fi împreună, 
neştiind că aceasta secase, 
pentru totdeauna. 

33. Oceanul iubirii 



Lasă-mă să beau din stropii 

clipei care ne uneşte 

devenind ocean pierdut 

în îmbrăţişările noastre, 

de nesfârşire şi destin, 

peste care plutesc corăbiile dorului 

ce cuprind clepsidrele norilor din noi, 

dorind pacea aripilor iubirii, 

noastre, 

ce pătează cu spuma aripilor lor, 

cerul şoaptelor tale. 

Visele noastre vor împlini, 

apa nesfârşită a speranţei, 

ce va hrăni rădăcinile timpului din noi, 

ce nu va muri astfel, 

niciodată, 

în oceanul din mine. 



Voi fi valul ce nu voi lăsa niciodată 

ca talazurile suferinţelor 

să fie vreodată băute 

de vraja marii noastre iubiri, 

până când cupa lumii se va goli 

odată pentru totdeauna, 

alături de fiecare aripă frântă 

a fericirii noastre, 

cum spera cândva Destinul. 



57 



SORIN CERIN -TEMPLUL INIMII 



34. Orizontul Destinului 



Mai singur decât mine nu pot fi, 

Pe strada iubirii noastre, 

Unde te-am ţinut de mâna nopţii 

Din tine, 

Fără să ştiu vreodată, 

Zorii ochilor tăi vor înţelege, 

Stânca ce se sfarmă în clepsidra, 

Absoltului din noi. 

Plouă cu dor şi frig peste mântuire, 
Suntem singuri pe norul Cuvântului, 
Neiertat vreodată de Dumnezeul, 
Marii noastre iubiri. 

Te aştept pe ţărmul clipei care ne desparte 

Viaţa de moarte, 

Şi orgoliul de Destin, 

în strânsoarea focului ce topeşte, 

Până şi moartea amintirii, 

De atât de mult cer de mine, 

Furat de orizonul Destinului. 

35. Imnul vieţii mele 



Ştiam că eşti imnul vieţii mele, 

Pierdut de naţiunea iubirii 

In războiul dintre privirile noastre, 

Spart în mii de cioburi ale înţelesurilor 

Ce ne-ar fi dat să iubim 

Un singur Dumnezeu al iubirii noastre, 

Dar care şi-a uitat seninul printre nori, 

Fiindcă ploaia morţii, 

Este mai dorită ca niciodată, 

De împlinirea Cuvântului, 

Spus cândva în grabă de Dumnezeu. 



Cum să te cânt în versurile 

Clipelor vieţii mele? 

Pentru a te renaşte în moartea din mine, 

Cu dorul Lui Dumnezeu 

Pierdut la ruleta Destinului 

De-a face o lume numai pentru perfecţiunea, 

Uitării de noi, 

Care îşi macină propria ei amintire? 

36. Spune-mi coşar 



Pot oare să alerg pe strada îngerilor 
fără să mă lovesc de somnul adânc 
născut din dorinţa acestei lumi 
ce-şi deapănă visul vieţii, 
la picioarele adevăratei iubiri, 
ce nu a învăţat vreodată 
să moară? 

Ştiu prea bine coşar sentimental, 

că la nici o adresă nu ai găsit vreodată 

o mare iubire ce ştie să moară, 

în schimb toate ard, sfâşiind de suferinţă, 

hornurile amintirilor înnegrite de clipele 

ce le transformă în fumul dens al cerului, 
din sentimentele noastre 
care ne despart zorii speranţei, 
din valurile cărora ne-am întrupat suferinţa, 
de noaptea lacrimii 

ce izvorăşte din sufletul clipei 
cu nume de Eternitate, 
de dinainte de naşterea noastră. 

Acolo unde iubirea devine sfinţenie 

şi icoana purităţii ochilor tăi, 

un ciob de veşnicie, 

ce-mi taie carnea cuvântului 

până ce sângele adevărului său ţâşneşte, 

stropind pereţii templului inimii tale, 

cu lacrimile marii regăsiri. 

37. Să fii tu 



Să fii tu mai mult decât , 

Patima care se scufundă mereu 

In oceanul iubirii noastre, 

Pierdută şi ea la ruleta deznădejdii, 

De zorii ce-ar fi vrut să schimbe moneda nopţii 

Pe întâlnirea dintre, 

Ceea ce eşti tu nimfă a dorului 

Şi poate eu, 

Cel ce te săruta la margine de Destin, 

Ce nu ne-a ajuns niciodată, 

Unde am înţeles că eternitatea vieţii mele 

Eşti numai tu, 

Şi nebunul ce ne-a spus ce frumoşi suntem, 

Când ne trăiam eternităţile iubirii, 

Unul altuia. 

Să fii tu albia oceanului regăsirii din mine? 

Să fiu eu pagina vieţii tale? 

Şi care oglindă ne-ar putea accepta 

Fără ca cioburile cuvintelor noastre, 

Să nu ne taie pălmile sentimentelor, 

Din care ne-am hrănit nemurirea, 

Propriei noastre iubiri? 

Să fii tu frunza pierdută din rădăcina ochilor mei, 
La orizontul care ne separă visul iubirii, 
De noi înşine, 
Atât de străini 
De noi ceilalţi? 

Să fii tu îngerul care mi-ai dat lumina visării mele, 

Adusă din paradisul uitat 

De moartea sărutului inimii tale, 

La colţ de felinar al nopţii de durere, 

Pe care numai Timpul mai bătrân decât Vremea, 

O cunoaşte în străfundul clipelor sale, 

De a fi aievea, 

Eu. 

38. Unde erai? 



Care sfânt ar fi uitat să creadă, 

în Dumnezeul său, 

Care iubire nu se pierde 

In munţii patimilor din noi? 

Atunci poate exista o mărginire 

A unui sărut? 

Darămite a unui destin al simţirii? 

Unde erai, 

Pana aripii cu care aş fi zburat, 

Mai alături de tine, 

Scriind cea mai mare iubire cu ea, 

înaintea Destinului, 

Vieţii mele. 

Iar tu îngerul de cristal transparent, 

în care să cred, 

Cum înţelegi apa vieţii, 

Oricât de adânc înfiptă, 

în simţămintele mele, 

Transparente şi pline de iubire? 

39. Floarea mea 



Am călcat pe trandafirii 

Zâmbetului tău, 

Fără să cred că se vor ofili vreodată. 

Să-mi ierţi moartea florilor 

Inimii tale, 

Ce nu ştiu dacă vor mai răsări vreodată. 

Eşti frumuseţea florii unei amintiri, 

Trecută în glastra unui orb, 

Care în afară de mirosul mântuirii de sine, 

Nu putea vedea nimic, 

Niciodată, 

în Tine, 

Decât tot pe mine. 

40. Uneori 



Cum aş putea 

Să-ţi ating rouă iubirii tale, 

Eu însetatul 

De dorul Cuvântului, 

Ce are în simţămintele lui, 

Oceanul, 

Tuturor apelor a căror sete, 
Ne umple inima de fericire, 
Ştiindu-ne noi, 

Apa inimii, 
Pe care o bem, 

Până când întregul ocean 
Din privirile noastre, 

Va seca 

De atât de mult dor, 

Iubirea lacrimii mele, 

Dusă de vântul pustiului, 

In orizontul naşterii ochilor tăi, 

Ce vreau să fugă alături de ziua 

Nopţii din noi, 

Uneori. 

Tu eşti flamura gândului meu, 
De care mă leg pentru eternitate, 
Prin valurile amintirii, 
Ce vor să o ducă spre largurile, 
Inimilor noastre. 

Uneori... mereu.... 

41. Arde iubirea noastră 



Arde flacăra pustiului din noi, 
întrecând orice religie a iubirii, 
Ce nu credea vreodată, 
într-un incendiu sentimental, 
Care să ne rupă suflarea, 
Cuvântului ce ne-a născut, 
Din Dumnezeu. 

Arde până şi fulgerul ce ardea, 
Ultima noastră întâlnire, 
La margine de speranţă, 
Lovindu-ne cu norii morţii, 
Ce simţim că ne-au născut. 

Arde dorul acestui legământ, 
Al speranţei de a fi naştere, 
Din zâmbetul tău iubire, 
Spartă în cioburi de vorbe 
La înserat de inimi. 

Arde norocul pierdut până şi de Dumnezeu, 
La altarul ochilor noştri, 
închişi pentru icoana iubirii, 
încercănate de atât de mult mister, 
Al focului din noi. 

Arde inima mea şi a ta, 

Pe rugul Clipei eterne, 

A Marii noastre iubiri, 

Din fumul deşertăciunii căreia, 

Se va naşte noua armonie 

A Păsării Phoenix. 

42. Infinitul clipei 



La capăt de inimă 
Să nu spui niciodată, 
Te iubesc! 

în furtuna de Cuvinte, 
Să nu crezi niciodată, 
In Adevăr! 

Pacea simţămintelor, 
Nu poate fi niciodată, 
Un absolut! 

Zborul speranţei, 
Va cădea mereu, 
Pe zarul pierzaniei, 
Ochilor ce nu ştiu, 
Să privească, 
Infinitul clipei. 

43. Dor de tot dor 



Până şi lacrima destinului nostru 

A căzut în genunchi, 

La tălpile Clipei, 

A căror urme sunt purtate 

Spre nicăieri de valurile uitării, 

Care dor de prea mult, 

Dor. 

Ascuns sub troienele neputinţei, 

Cerul înfrigurat de ochii plânşi ai stelelor, 

Aşteaptă tăcut noaptea sângelui iubirii, 

Ce zvâcneşte la tâmplele amintirii, 

Cu care va scrie pe faţa Clipei, 

Dor! 

Dor de tot dor ce doare, 
în amurgul sângeriu al deznădejdii, 
Unde până şi stropii ploii regăsirii, 
Uită să mai zăbovească, 
Pe streaşină ochilor ce te caută 
Spre nicăieri. 

Dor de tot dor ce doare, 
Văzând urma lăsată de sărutul tău, 
Pe fruntea ploii zâmbetului, 
Floare ofilită acum, 
In glastra spartă a sufletului. 

Dor de tot dor ce doare, 

La cumpăna abătută din speranţa mea, 

A cărei fântână a secat demult, 

Să mai creadă în revederea, 
Unui simplu, 
Te iubesc! 

44. Arde mocnit inima mea 



în care palmă de vis, 
Ai strâns dorul inimii mele, 
Căzut în vâltoarea şanţurilor, 
Trasate de Destinul stelei tale? 

Unde poate fi mirele răsăritului, 
Din ochii tăi, 

Decât în infinitul cerului ce-1 păzeşte, 
De prea mult senin din ei? 

Care inimă a naturii lacrimii tale, 

Poate bate mai intens ora exactă 

A fericirii noastre, 

Cântărită de orologiul stricat al Destinului? 

Spre care ţel să mă îndrept iubire? 

Singur fără adăpostul şoaptelor privirii tale, 

Udate de ploaia nemărginirii unor sentimente, 

A căror fulgere ard mocnit, 

Inima mea. 

45. Răscruce de inimi 



La care răspântie de inimi, 
Ai reuşi vreodată să înţelegi, 
Apusul iubirii mele, 
Pentru tine? 

Unde crezi că ar reuşi dorul, 
Să ne înţeleagă destinele, 
In afară, 
De ochii tăi? 

Şi cât de fericită ai fi, 

Lângă moartea din inima mea, 

Ce uită adesea. 

Să bată pentru tine? 

Totuşi în amurgul sentimental 
Al morţii de mine, 
însemni pentru totdeauna, 
Viata. 

46. Mântuire de iubire? 



Unde eşti aripă a iubirii mele, 

Căzută pe muntele uitării, 

Din mine, 

Cel pierdut de tine, 

Prin Dumnezeu şi inimă. 

Care palmă a Destinului, 
Poate fi mai dureroasă decât, 
Solitudinea simţirii, 
Din stropii reci ai ploii, 
Unor amintiri. 

Ai zărit vreodată un cimitir de priviri, 

In care se pierd Marile Iubiri, 

La tălpile Spreanţei, 

Amurgului ce răsare în loc de Răsărit? 

Care Dumnezeu mai poate înţelege, 
Iubirea fără de Clipa, 
In care ne-am mântuit, 
Sărutându-ne! 

47. Destin răzvrătit 



Simt visul pierdut din sângele Clipei, 
In care eram Dor! 

Cred în frunza ce ştie de Toamnă, 
In care e frig de noi! 

Sper în zâmbetul îngheţat al amintirii, 
Căreia îi e teamă de ochii tăi! 

Vreau să te mai am în braţele Timpului meu, 
A căror clipe ţi-au cerut prea mult! 

Dor mai mult decât orice pe lume, 
Inimile Dorului răzvrătit de Destin! 

48. încotro mă îndrept? 



încotro să mă îndrept, 
Văzând Farul iubirii noastre, 
Incendiat de propria lui 
Lumină Divină, 
Izvorâtă din noi? 

într-acolo am simţit, 
Cum zorii speranţei mele, 
Răsar peste chipul, 
Inimii tale atât de arsă, 
La tălpile Destinului meu. 

M-am întrebat, 

încotro e mai desăvârşită 

Marea ochilor tăi, 

Iar furtunile dorinţei tale, 

Nu mai naufragiază, 

în monotonia zilei, 

Frumuseţii tale? 

Atunci am ales calea, 

Mântuirii de mine, 

Neştiind că aparţine, 

Aripii înjunghiate 

A îngerului de Dor, 

Ce a uitat să zboare, 

De dinainte de a fi noi, 

Flacăra acestei lumi, 

Pe care aş fi stins-o 

Cu întregul ocean de sentimente, 

Duse de vântul iubirii, 

Spre zările simţirii noastre. 

49. Ţărmul iubirii mele 



De ce spre ţărmul din tine, 
Rămân doar eu? 
Cu valurile care m-au spălat 
La naşterea Timpului? 

Aproape de moara norocului, 
Nu se mai macină, 
Fericiri, 
Fără de inima 
Zâmbetului tău. 

Şi m-am pierdut în lumina iubirii, 

Fără să înţeleg norii 

împotrivirii de noi înşine, 

Ce ne udau cu lacrimile lor amare, 

Vremea. 

Şi te-am luat sub umbrela, 

Patimilor mele, 

De a te dori, 

Dincolo de orice înger al Clipei, 

Care nu credea în simţămintele, 

Propriei sale eternităţi, 

Amintindu-şi de apa sărutului, 

Ce avea să ne spele, 

într-o zi, 

Moartea. 

50. Te rog 



Te rog, 

Lasă-mi o bătaie din inima ta, 

Pe pleoapa lacrimii amintirii mele, 

Căzută în durere, 

De atât de mult Destin! 

Te rog, 

înţelege-mi privirea, 

Iubirii din mine, 

Ce nu mai poate vedea, 

Soarele gândului tău, 

De-a fi izvorul fermecat, 

Al mântuirii de noi. 

Te rog, 

Nu alunga zorii, 

Sărutului meu, 

De a prinde eternitatea, 

Visului acestei lumi, 

Muritoare, 

Etern. 

Te rog, 

Floare a speranţei, 

Ochilor înlăcrimaţi de fericire, 

Ai Lui Dumnezeu, 

Pentru facerea ta, 

Deasupra oricărui, 

Amurg, 

Nu lăsa suspinul durerii, 

Să aducă norii uitării, 

Din marea noastră, 

Iubire. 

Te rog, 

înger al marilor idealuri, 
De perfecţiune al dragostei, 
Noastre, 

Lasă ninsoarea îmbrăţişărilor, 
Netopită, 
Pentru totdeauna. 

Te rog, 

Orizont răzvrătit al cugetului meu, 

Lasă-te măcar odată, 

Prins în palma eternităţii, 

De Destinul iubirii noastre. 

51.Fulgeră cu sărut 



Care răsărit al pleoapelor tale, 
Poate iubi mai mult Soarele, 
Frumuseţii din speranţa ta ? 
Decât Clipa. 

Nu pot să cred că sufletul suspinului tău, 

Va merge în inima clepsidrei, 

întâmplării de a ne fi, 

întâlnit ! 

Naşterea propriei morţi. 

Cuvânt de foc al privirii tale, 
Lasă-mă să plec din mine, 
Către zările speranţei tale, 
Unde să putem fi, 
Fericiţi ! 

Izvor de nemurire a naşterii mele, 

Ucide-mă cu sufletul Dumnezeului, 

Din ochii tăi, 

Dacă nu sunt vrednic, 

Să te sărut cu tot focul fulgerelor, 

Iubirii mele. 

52.Alături vreodată ? 



Sper în lacrima, 

Căzută din ochii îngerului meu, 

însetatul de tine, 

Care să-mi de-a liniştea, 

Privirii inimii tale, 

De a nu mai dori, 

Setea de mine însumi. 

Ard toate gândurile mele, 

Din frumuseţea unei îmbrăţişări, 

A Cuvântului ce ne-a întrupat, 

Dincolo, 

Unul de celălalt! 

Ştiu că ne-a fost dat, 

Să nu ne întâlnim niciodată 

Viaţa zâmbetului sau moartea deznădejdii, 

Vreodată. 

53. Crezi inimă ? 



Pe care pagină, 
de Destin crezi că 

aş ascuţi creionul 
sorţii mele? 

călăuzit 

de norii lipsei din mine, 

a adevărului, 

uitat 

de Iluzia Vieţii? 

Spre care 

prăpastie a Cuvântului 
Crezi 

că aş putea muri, 
înnecat 

de dorul tău, 
lipsit 
de inima mea? 

54. Toamna inimii 



Ce a rămas din floarea vieţii, 
Sărutului nostru, 
Plecat la margine de orizont 
Al iubirii? 

Care primăvară a speranţei, 
Va mai reuşi să înfrunte, 
Toamna inimii tale, 
De atât de mult mister 
Al îmbrăţişării zilei 
Ce nu a mai reuşit 
Să ne cuprindă, 
Idealurile privirilor, 
Respiraţiei clipelor noastre? 

Atunci am alergat spre norii uitării, 
Pe care nu aş fi vrut pentru nimic, 
Să-i am la sânul pleoapei mele, 
împlinită de lacrimile, 
Dorului de tine, 
Iubirea mea. 

55. Furtuna iubirii 



Atunci am luat, 

In pumnul lacrimii amintirii tale, 

întreaga lume, 

Din iubirea mea. 

Am vrut să mă lupt cu tot 
Ce însemna despărţire, 
Mai mult decât ar fi făcut-o 
Moartea uitării. 

Nici un Cuvânt al Dumnezeului 
Iubirii noastre, 
Nu mi-a venit în ajutor, 
Fiindcă erai plecată, 
Spre orizonturile amintirii. 

Şi am luat o mână de amintire, 
Din clepsidra spartă a Timpului, 
Cu uitarea inimii, 
Sărutului tău. 

Le-am unit pe toate, 
Văzând viaţa din sângele, 
întâlnirii noastre, 
Ce şiroia peste dorul meu. 

Te-am căutat la tâmpla Destinului, 

Să văd dacă mai respiri, 

Marea noastră iubire, 

Printre norii viselor 

Ce nu-şi pot accepta uneori, 

Propria lor ploaie a deşertăciunii, 
De a ne fi născut muritori. 



A fulgerat cu simţurile Dumnezeului nostru, 

Peste tot ce poate fi furtună, 

A iubirii! 

Şi a ars toate farmecele, 

Acestei lumi din noi înşine, 

Cu focul iubirii noastre, 

Pentru totdeauna. 

56. Respiraţia iubirii 



Lasă-ţi respiraţia iubirii noastre, 
Peste tâmpla inimii mele, 
Să bată, lovind, fiecare Clipă, 
Care nu este a noastră, 
Cu floarea îmbrăţişării, 
Răsăritului ochilor tăi. 

Fi îngerul a cărui aripă, 
O pot vindeca etern, 
Cu privirea sângelui, 
Speranţelor noastre, 
Care măsoară, 
Greutatea lacrimii regăsirii, 
Luminii zâmbetului tău. 

Te rog uită amurgul sărutului, 
In care tremura Timpul, 
Ce ploua pe streaşină 
Dorului tău, 
Din mine. 

57. în aşteptarea zorilor 



Departe de toate valurile, 
Zorilor te caut, 
în pacea ţărânei, 
Pe care vântul 
Destinului a spulberat-o 
învelindu-mi sufletul, 
Aşteptării sufletului tău. 

In vârtejul vrăjii frumuseţii 

Acestei lumi a fluviului uitării, 

Te amintesc ca fiind, 

Rădăcina Timpului din care m-am întrupat, 

Sărutându-ţi ochii dorului tău, 

Cu eternul din mine. 

58. Lasă-mi 



Lasă-mi rămăşiţa scoicii 

Timpului tău a cărui clepsidră spartă, 

Mi-a tăiat pentru totdeauna, 

Cu cioburile speranţelor, 

Venele iubirii mele. 

Lasă-mi ridurile amurgului 

Din îmbrăţişarea palmilor amintirii, 

Prin care au curs şuvoaiele de lacrimi, 

Ale Destinului nostru, 

Căzut la picioarele Eternităţii, 

Ce nu 1-a mai recunoscut, 

Ca fiind sânul său de unde s-a hrănit, 

Cu mierea ţărânii din noi, 

Spre a ne iubi pentru totdeauna. 

Lasă-mi valurile sângelui Clipei, 
In care am fost sărutul, 
Unei singure lacrimi şi atât, 
Ce nu s-a mai scurs niciodată 
Pe obrazul Timpului, 
Fiind eternă! 

59. Când trece un sărut 



La care limită din cuvântul privirii tale, 
Aş putea să cad în vâltoarea ochilor tăi? 

Unde aş reuşi vreodată să mă nasc ţărmul, 
Unei singure şoapte a Destinului tău, 
Pentru mine? 

Care far al regăsirii ar putea fi mai strălucitor 
Decât moartea în această lume a amarului, 
Ce dă notă de terecere libertăţii, 
Unui sărut! 

60. Ascult norii 



Ascult norii sufletului tău, 

Ce mă plouă cu amintiri din stropii 

Inimii tale, 

De vis al dorului, 

Pierdut în palma Cuvântului, 

Creaţiei noastre, 

Ce a fost undeva-cândva, 

Noi. 

Atunci ploua peste inima mea 
Cu ecourile surde ale strigătului, 
De a fi orizonturile iubirii, 
Ce se pierd mereu unul de altul, 
Fără a putea fi atinse vreodată, 
De genele paşilor tăi, 
îngenuncheaţi de Vreme, 
La răscruce de Destin! 

61. Lacrima învierii 



Şi crezi că vântul privirii tale, 
Ce bate spre nicăieri, 
Va reuşi vreodată să ducă, 
In zbor speranţele luminii, 
Marii noastre iubiri? 

Căzute de prea mult Destin, 

In Apa Vieţii ce se vrea mântuită, 

De Păcatul Originar, 

Despre care nici un sentiment, 

Al Luminii Divine din noi, 

Nu ştia nimic vreodată, 

Ca eternitatea să fî apărut, 

în această lume, 

A strigătului asurzit de lacrima, 

învierii ! 

Unde nici Dumnezeul iubirii, 

Nu te mai aude, 

Reînviind mereu în surdină, 

De teama propriului Păcat! 

62. O petală 



Şi mi-ai lăsat o petală 

Din zâmbetul ţărânii ce-şi aştepta, 

Olarul sentimentelor ei, 

Atât de vii şi fericite, 

De a fi trofeul iubirii noastre, 

Care să nu se spargă niciodată, 

De răceala Timpului, 

Mâinilor dorinţelor tale, 

Ce tremurau de cât de mult, 
Ne-am fi dorit să modelăm, 
Pământul inimilor acestor Clipe, 
Ce ne-au unit, 
Cu verigheta Vremii, 
Despre care ştim, 

Că odată ne va ucide, 
Moartea. 

De aceea vrem să fim lutul 

Speranţei Lui Dumnezeu, 

Din care a clădit corabia 

Timpului iubirii noastre, 

De potopul durerii de a ne despărţi, 

Vreodată. 

63. Mântuteşte-mi norii 



Lasă-mi mântuirea norilor din mine, 
Să poată ploua peste inima, 
Deşertului tău, 
însetat de armonia, 
Ce a murit din noi. 

Fi lumina care să-mi inunde paşii, 

Care te caută fără să-şi uite urmele, 

Zâmbetului tău, 

De crăiasă adormită, 

Din sărutul pleoapelor amurgului, 

Ce vor să se închidă, 

Peste aşteptarea zilei din mine. 

64. Câte şi mai câte. 



Câte lacrimi mai pot curge, 
Pe fluviul sărutului nostru, 
Ce ne inundă cu valurile lui, 
Marea Noastră Iubire? 

Câte şoapte se vor fi pierdut, 
Pe spinarea Timpului, 
Ce nu mai crede în orizontul, 
Promisiunilor tale? 

Câte şanţuri dispar în palma, 
Ce asudă amintirea inimii tale, 
încercând să spargă stânca, 
Viitorului de a fi împreună? 

65. Străin de tine 



Nu mă lăsa străin, 
De stânca inimii tale, 

Sfărmată de Timpul, 

Ce şi-a băut joc, 

De propriile sale Clipe, 

La Crâşma Uitării, 

Ce se afla, 

La colţul speranţei mele, 

Din lacrima ochilor tăi. 

66. Urme 



A trecut stolul 
Verii noastre sentimentale, 
Iar aripile Clipelor frânte, 
Au căzut spre nicăieri, 
In inima zâmbetului inimii tale. 

Am încercat să calc, 
Paşii amintirii, 
Sărutului tău în mine, 
Ca să nu poată deveni vreodată, 
Urme. 

67. Şi aripile au rădăcini 



Sunt pană fără de aripă, 
In lumea iubirii, 
Luminii din Tine, 
Ce m-a lăsat frânt, 
La picioarele moarte, 
Ale uitării. 

Am căzut pe umerii strămoşilor din mine, 
Pentru care există Dumnezeul, 
Amintit din sărutul dorului meu, 
De a te avea mereu alături. 

Şi am înţeles că Marile Iubiri, 
Ale sângelui meu, 
Au curs peste întreaga istorie, 
A Clipei îmbrăţişării noastre. 

Şi aripile au rădăcini, 
înfipte adânc în mireasma ploii 
Ce nu poate muri niciodată, 
Fiind Apa Vieţii, 
Iubirii noastre. 

68. Toamnă târzie 



Am cerşit dor 
Din lacrima, 
Speranţei ochilor, 
Apei născute 
Din vârtejul iubirii, 
Care ne-a ucis orizontul, 
Sărutului ce-1 prindeam cândva, 
în braţele primăverii, 
Acum răpuse pe gardul, 
Privirii tale, 
A cărui spini, 
Nu mă vor, 
A fi, 

Mântuirea de extaz a muririi, 
Ci rugina ploii care ne-a udat, 
Fericirea Luminii de a fi, 
Toamnă târzie, 

Uitată de Soarele iubirii noastre, 
Apus peste îmbrăţişarea Timpului, 
Ce nu ne mai vrea Zi! 

69. întâlnire 



Aş vrea să pot afla, 

Urma sărutului nostru, 
Adânc înfiptă în orizontul, 
Fericirii de a ne fi întâlnit, 
La ceas de Destin, 
Al frumuseţii Clipei, 

Ce ne-a născut, 

Cer şi orizont etern de necuprins, 
Unul pentru celălalt. 

Care cale a voinţei noastre, 
Ar fi reuşit să străbată vreodată, 
Sângele Dorului, 
Fără să fîm împreună? 

Am fi reuşit să ne urcăm, 

Pe ţărâna din noi, 

învingând cei mai înalţi munţi, 

Ai durerii, 

Fără să ne amintim de valurile 

Dorului din noi, 

Cerşetori vitregi ai Destinului, 

Păcatului Originar? 

70. Cât de departe 



Care singurătate ar putea să-i cânte, 
Greierului din paşii mei, 
Ce uită etern iarna iubirii, 
Crezând că doar fericirea, 
Este mantaua lacrimii tale. 

Cât de departe poate fi marea, 
Stâncii din tine, 
Care se vrea val, 
Ce nu se va surpa niciodată, 
Peste speranţele noastre, 
De a fi împreună, 
Dincolo de ţărmul obsesiei, 
Morţii din privirile noastre obosite, 
Ale orizontului prăfuit de clipele, 
Ce le-am fi dorit eternitate, 
In iubirea noastră. 

71. Sângele fluviilor 



M-am lovit de scoica, 

Ce a uitat timpul mării, 

Din zâmbetul tău, 

De sirenă plină de valurile iubirii, 

Sărutului dintre cerul speranţei mele, 

Şi palma dorinţelor tale, 

Prin care curge sângele fluviilor, 

Dorinţelor noastre, 

Săpând şanţuri adânci, 

In amintirea dorului, 

Ce ne-a unit cândva, 

Moartea suferinţei. 

72. Nu cred 



Nu cred în orizontul trupului, 
Fără zâmbet şi Destin. 

Nu cred în cămaşa zeilor, 
Dacă nu e purtată de Puritate. 

Nu cred în Cuvânt, 

Dacă nu e rostit de Dumnezeul iubirii. 

Nu cred în sfinţenie, 

Fără să cunosc Adevărul Absolut. 

Nu cred în mine fără teama, 
De Dumnezeu. 

73. Ploaie amară 



Să fi înţeles zâmbetul sinistru al naturii, 

Uitate de Dumnezeu, 

într-o ploaie amară, 

Cu stropi reci şi fum, 

Dus spre nicăieri, 

Din Cuvântul ce nu ne mai înţelegea, 

Privirea mântuirii de noi înşine, 

Asudată de dorul, 

Unui Destin al deşertăciunii, 

Pierdut aiurea în noi, 

De îngerul speranţei efemere, 

A unei iubiri, 

Udate de apa vieţii noastre din moartea, 

Sărutului. 

74. Apusurile uitării 



Cine poate crede sfinţenia ochilor tăi, 
în afară de Dumnezeul pierdut, 
Din valurile Clipei ce ne-a născut, 
Cândva-undeva, 
Moartea! 

Ar asuda vreodată, 
Apusurile uitării, 
Din îmbrăţişările dorurilor, 
Dacă nu am fi noi, 
Zorii? 

Am fi mai fericiţi fără de Lumina Divină, 
A amurgurilor, 

Ce-şi închid porţile suferinţelor, 
înaintea fumului sentimentelor noastre, 
Arse de norocul pierdut al vieţii? 

75. Arde ninsoarea uitării 



Eram la mansarda sufletului meu, 
In urma paşilor gândurilor care se opreau, 
Să mă întrebe despre tine iubire. 
Ningea cu clipele cerului de plumb, 
Atât de greu, 
Căzut peste inima mea, 
Topită de gerul cuvintelor tale. 

Şi era fierbinte gheaţa despărţirii, 
Ruptă din foaia întâlnirii noastre, 
Ce ardea uitată la margine 
De destin, 

Peste care se aşternea scrumul, 
Ultimelor noastre săruturi. 

Doar ninsoarea uitării se mai lupta 
Cu dorul cenuşii duse spre nicăieri, 
A unei pagini arse din noi, 
Ce alcătuia undeva-cândva, 
Jurnalul unei mari iubiri. 

76. Singur de privirea ta 



Eram atât de singur în ceaţa inimii tale, 
Ce bătea surd pentru Timpul regăsirii, 
Dar lovea fără să ştie în Destin. 

Eram atât de mort în viaţa speranţei, 
încât naşterea oricărui orizont mă nemurea, 
De mine însumi şi abia mai apoi, 
De Tine. 

Ce car al căilor lactee ar mai traversa vreodată, 
Ochii tăi pe care doar sângele clipei mele eterne, 
I-a înţeles dincolo de văzduhul pierdut în plumbul, 
Ars şi greu ce ne apăsa ambilor, 
Privirea. 

77. îngerul meu 



Te aştept mai mult 

decât îşi poate aştepta orizontul 

zorii zâmbetului tău. 

Te doresc cum numai rouă 
se poate apleca asupra florilor 
din inima mea. 

Te cred înger al luminii, 
care odată apus 
ai trece, 

întreaga nemurire a suferinţei, 
în inima mea. 

78. Doar tu iubirea mea 



în amurgul cuvântului 
din stânca Destinului meu, 
Te-am întâlnit cer al norilor pătaţi, 
De marginea zâmbetelor, 
Sparte în clepsidra singurătăţii 
Inimilor noastre. 

Pe valul dorului rămas 
Am mers dincolo de mine însumi, 
Spre lumina divină a Cuvântului tău, 
Ce-mi inunda privirea Destinului meu, 
Pentru totdeauna. 

79. Pasiunea privirii 



Lasă-ţi pasiunea mării din privirea ta 
să cuprindă uscatul sterp al fiinţei mele 
pentru ca să pot iubi 

primăvara ochilor tăi. 

Dacă aripile iubirii nu s-ar frânge 

de greutatea cerului de plumb 
din ochii dorului rămas 
pribeag în gara nimănui 
cu toţii am cunoaşte marea iubire. 

80. Despărţire de amintire 



Cât de mult adevăr poate exista 

în icoana valurilor din răsăritul 

zâmbetului tău, 

la margine de speranţă, 

înveşmântată cu aurul toamnei din mine, 

înaintea carelor de foc, 

ale Cuvântului ce ne-a dat suflarea, 

de a cunoaşte viaţa şi moartea, 

Unei iubiri. 

Unde aş putea să te văd pe tine, 

în lacrima pierdută pentru totdeauna, 

din ploaia speranţei mele, 

lovită de furtuna gândurilor 

despre sărutul tău, 

care fulgera cu amintiri 

în Cuvântul Lui Dumnezeu 

din mine. 

Originarul păcătos de îmbrăţişarea ta, 

privire care mă ucizi cu toate promisiunile, 

eternităţii care nu ne-a înţeles vreodată. 

decât împreună, 

în nuntirea dintre ţărmul lacrimii, 

şi rouă deznădejdii, 

unde ambii aduceam toamna, 

despărţirii. 

81. Primăvara clipelor 



Nu poate exista moarte în mugurele primăverii 
Amintit de Dumnezeul 
Speranţei mele 
Din privirea sângelui tău, 
Aprins pentru această Clipă, 
A fericirii de a ne fi întâlnit, 
La margine de Destin prăfuit, 
De mireasmă a primăverii, 
Căzute din ochii îngerilor, 
Clipelor noastre, 
Părăsite de moartea din noi, 
Parcă pentru totdeauna, 
Eternă 

82. Dinainte de vreme 



Ce aş dori în urma dorului lui Dumnezeu? 

Poate o petală din zâmbetul tău, 

Sau un ţărm uitat de visele speranţelor tale, 

Care se lovesc neîncetat de nisipul sărutului, 

Care cade în neantul Timpului, 

Acestei lumi a iubirii Lui Dumnezeu, 

Până când se sparge clepsidra 

Morţii din uitarea noastră, 

într-o infinitate de cioburi, 

Ale eternităţii din noi, 

Care ne taie sufletele clipelor iubirii, 

Cu norii grei ce ne apasă cu plumbul lor 

Cuvintele Destinului nostru, 

De dinainte de a se fi născut Vremea, 

Pe care o întreb de ce? 

83. Străin de Destin 



Cât de străin aş fi 

de Tine Doamne, 

dacă nu aş înţelege, 

ochii iubirii mele, 

din viaţa Ta, 

aflată în inima iubitei mele, 

pentru care toate stelele 

lumii din noi, 

ne-au clădit să ne înţelegem 

menirea perfecţiunii de genunchii, 

căzuţi la margine de râul vieţii, 

ce nu se vor mai ridica, 

spre viitorul care nu ne-a mai fost dat, 

dincolo de moartea, 

zâmbetului ascuns 

din catedrala fericirii noastre, 

ce şi-a uitat Dumnezeul, 

în ochii patimei, 

călugăriţi la ceas de taină, 

a Destinului. 

84. Pierdut în iubire 



Sunt atât de singur de mine 

încât până şi cerul privirii mele, 

Se destramă în orizontul unei inimi din amintirea ta, 

Atât de târzie în lumina divină a eternităţii 

Din Noi. 

Şi te aştept la gara dorinţelor 

Unor paşi, uitaţi până şi de zâmbetul fulgilor de nea, 

Ai iubirii sărututrilor noastre, 

Topiţi pe fruntea amintirilor 

Din îmbrăţişările cuvintelor nespuse de noi, 

Vreodată. 

Şi atunci te chem de undeva de nicăieri, 

Ştiind că eşti acolo mereu, 

In gara vieţii mele, 

Unde trenul clipei eternităţii noastre, 

Va opri odată şi odată, 

Istovit de noi înşine, 

De atât de mult noi, 

încât până şi moartea ne va uita 

Gara propriilor noastre vieţi pierdute în iubire. 

Oare eşti tu înger de nea al speranţelor 

Pe care zăpezile simţămintelor mele le aştern, 

Peste covorul fermecat al zâmbetului tău, 

Venit din grădina zeilor acelor ore 

Ale întâlnirii noastre. 

Iubirea mea. 



112 



SORIN CERIN -TEMPLUL INIMII 



85. Zăpada rece a adevărului 



De aş fi spus că te iubesc 
întreaga natură a simţămintelor 
Dumnezeului din noi, 
Ar fi devenit primăvară. 

Ar fi înmugurit amintirea privirii tale, 
In florile de măr ale zâmbetului tău, 
Uitat de anii inimilor noastre bătătorite 
De atât de multe clipe, 
In drumul lor spre moarte. 

Şi ai fi fost tu, 

Zăpada rece a adevărului, 

Unei mari iubiri, 

Renăscute din focul dorinţelor noastre, 

Mistuitor de dulce, 

Ce arde până şi moartea toamnelor, 

In inimile noastre care respiră 

Iubirea infinitului de a ne fi întâlnit. 

